Kurpnieku iela (Daugavpils)

Kurpnieku iela ir iela Daugavpilī, Daugavas kreisajā krastā, Judovkas apkaimē. Kurpnieku iela sākas krustojumā ar Lielo ielu, ved dienvidu virzienā un beidzas pie pilsētas robežas, krustojumā ar Austrumu ielu. Kurpnieku ielā ir privātmāju apbūve.

Kurpnieku ielas kopējais garums ir 335 metri, tā ir pilnīgi klāta ar grants segumu. Ielas sarkano līniju platums ir 9 metri. Visā garumā satiksmes kustība norit abos virzienos vienā joslā. Sabiedriskais transports pa Kurpnieku ielu nekursē, tuvākā pietura ir "Zemnieku iela" Lielajā ielā.

Sākotnējais ielas nosaukums bija Viļņas iela. Padomju okupācijas gados to pārdēvēja par Kurpnieku ielu, un šis nosaukums vairs nav mainījies.

 Ielu savienojumi 
Kurpnieku iela ir savienota ar šādām ielām:
 Lielā iela (T veida krustojums)
 Austrumu iela (T veida krustojums)

 Atsauces 

Kategorija:Ielas Judovkā